ΠΕΡΙΕΧΟΜΕΝΑ
ΑΠΟΦΑΣΕΙΣ
Κατανομή προσωπικού στον Ελληνικό Γεωργικό Οργανισμό «ΔΗΜΗΤΡΑ» (ΕΛΓΟ - ΔΗΜΗΤΡΑ)-
Υπουργείο Αγροτικής Ανάπτυξης.
Καθορισμός ύψους και δικαιούχου αποζημίωσης
κατά το άρθρο 17 του ν. 3849/2010 (Α’ 80).
Καθιέρωση υπερωριακής απασχόλησης, με αμοιβή, κατά τις απογευματινές ώρες για προσωπικό
της Διεύθυνσης Αγροτικής Οικονομίας της Περιφέρειας Ηπείρου και των Διευθύνσεων Αγροτικής
Οικονομίας και Κτηνιατρικής των Περιφερειακών
Ενοτήτων για το Α’ και B’ εξάμηνο του έτους 2024.
ΑΠΟΦΑΣΕΙΣ
Αριθμ. ΔΙΠΑΑΔ/Φ.Κ/64/569
(1)
Κατανομή προσωπικού στον Ελληνικό Γεωργικό Οργανισμό «ΔΗΜΗΤΡΑ» (ΕΛΓΟ - ΔΗΜΗΤΡΑ)-
Υπουργείο Αγροτικής Ανάπτυξης.
Η ΥΠΟΥΡΓΟΣ ΕΣΩΤΕΡΙΚΩΝ
Έχοντας υπόψη:
1. Την παρ. 21 του άρθρου ενάτου του ν. 4057/2012
«Πειθαρχικό Δίκαιο Δημοσίων Πολιτικών Διοικητικών
Υπαλλήλων και Υπαλλήλων Νομικών Προσώπων Δημοσίου Δικαίου» (Α’ 54).
2. Tην παρ. 5 του άρθρου 11 του ν. 3833/2010 «Προστασία της Εθνικής Οικονομίας - Επείγοντα Μέτρα για
την αντιμετώπιση της δημοσιονομικής κρίσης» (Α’ 40).
3. Το άρθρο 29 του ν. 4310/2014 «Έρευνα, Τεχνολογική Ανάπτυξη και Καινοτομία και άλλες διατάξεις»
(Α’ 258) και την παρ. 2 του άρθρου 20 του ν. 4521/2018
(Α’ 38).
4. Τον ν. 4813/2021 «Μεσοπρόθεσμο Πλαίσιο Δημοσιονομικής Στρατηγικής 2022-2025» (Α’ 111).
5. Το π.δ. 133/2017 «Οργανισμός του Υπουργείου Διοικητικής Ανασυγκρότητησης» (Α’ 161).
6. Το π.δ. 81/2019«Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
7. Το π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
8. Το π.δ. 77/2023 «Σύσταση Υπουργείου και Μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών- Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευομένων φορέων» (Α’ 130).
9. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
10. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
11. Την υπό στοιχεία ΔΙΠΠ/Φ.ΕΠ.1/71/οικ. 4573/
1-3-2011 (Β’ 323) κοινή απόφαση των Υπουργών Εσωτερικών, Αποκέντρωσης και Ηλεκτρονικής Διακυβέρνησης
και Οικονομικών, για τον καθορισμό των προτεραιοτήτων των κριτηρίων κατανομής προσωπικού.
12. Το υπ’ αρ. 1240/10-01-2024 αίτημα του Ελληνικού
Γεωργικού Οργανισμού «ΔΗΜΗΤΡΑ» (ΕΛΓΟ - ΔΗΜΗΤΡΑ).
13. Την ανάγκη ορθολογικής κατανομής και αξιοποίησης του τακτικού προσωπικού και των λειτουργών
που διορίζονται ή προσλαμβάνονται στους φορείς της
παρ. 1 του άρθρου 2 του ν. 4765/2021 (Α’ 6).
14. Το γεγονός ότι από την παρούσα δεν προκαλείται
επιπλέον δαπάνη, αποφασίζουμε:
Την κατανομή τεσσάρων (4) ατόμων, σε θέσεις Ερευνητών Β’ βαθμίδας, με σχέση εργασίας Ιδιωτικού Δικαίου
Αορίστου Χρόνου, στον Ελληνικό Γεωργικό Οργανισμό
«ΔΗΜΗΤΡΑ» (ΕΛΓΟ - ΔΗΜΗΤΡΑ) (Υπουργείο Αγροτικής
Ανάπτυξης και Τροφίμων).
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 15 Μαρτίου 2024
Η Υπουργός
ΝΙΚΗ ΚΕΡΑΜΕΩΣ
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1854
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1854/26.03.2024
Αριθμ. 4834
(2)
Καθορισμός ύψους και δικαιούχου αποζημίωσης
κατά το άρθρο 17 του ν. 3849/2010 (Α’ 80).
Η ΠΡΟΪΣΤΑΜΕΝΗ ΓΕΝΙΚΗΣ ΔΙΕΥΘΥΝΣΗΣ
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ
ΚΑΙ ΠΡΟΫΠΟΛΟΓΙΣΜΟΥ ΤΟΥ ΥΠΟΥΡΓΕΙΟΥ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ
ΚΑΙ O ΥΦΥΠΟΥΡΓΟΣ ΠΡΟΣΤΑΣΙΑΣ ΤΟΥ ΠΟΛΙΤΗ
Έχοντας υπόψη:
1) Τις διατάξεις:
α) Του άρθρου 17 του ν. 3849/2010 «Τροποποίηση
του ν. 3213/2003, διατάξεων του Ποινικού Κώδικα που
αφορούν εγκλήματα σχετικά με την Υπηρεσία και άλλες
διατάξεις» (Α’ 80),
β) του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), σε συνδυασμό με την περ. 22 του άρθρου 119 του
ν. 4622/2019 (Α’ 133),
γ) του π.δ. 80/2016 «Ανάληψη υποχρεώσεων από τους
διατάκτες» (Α’145),
δ) του ν. 4249/2014 «Αναδιοργάνωση της Ελληνικής
Αστυνομίας, του Πυροσβεστικού Σώματος και της Γενικής Γραμματείας Πολιτικής Προστασίας, αναβάθμιση
Υπηρεσιών του Υπουργείου Δημόσιας Τάξης και Προστασίας του Πολίτη και ρύθμιση λοιπών θεμάτων αρμο-
διότητας Υπουργείου Δημόσιας Τάξης και Προστασίας
του Πολίτη και άλλες διατάξεις» (Α’ 73),
ε) του άρθρου 2 του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθο-
ρισμός των αρμοδιοτήτων τους - Μεταφορά υπηρεσιών
και αρμοδιοτήτων μεταξύ Υπουργείων» (Α’119),
στ) του άρθρου 18 του ν. 4625/2019 «Ρυθμίσεις του
Υπουργείου Υποδομών και μεταφορών και άλλες επείγουσες διατάξεις» (Α’ 139),
ζ) του π.δ. 2/2024 «Διορισμός Υπουργών Υφυπουργών» (Α’ 2),
η) της υπ’ αρ. 7017/7/424/5.1.2024 κοινής απόφασης
του Πρωθυπουργού και του Υπουργού Προστασίας του
Πολίτη «Ανάθεση αρμοδιοτήτων στον Υφυπουργό Προστασίας του Πολίτη, Ανδρέα Νικολακόπουλο» (Β’ 68),
θ) του άρθρου 109 «Ανάθεση δικαιώματος υπογραφής
στους Προϊσταμένους Γενικών Διευθύνσεων Υπουργείων» του ν. 4622/2019 (Α’133).
2) Την υπ’ αρ. 2140/7-4-2010 γνωμάτευση του Τμήματος Σκολίωσης και Σπονδυλικής Στήλης του Γενικού
Νοσοκομείου Αττικής «ΚΑΤ».
3) Το υπ’ αρ. 7810/12-7-2010 έγγραφο της Εισαγγελίας Πρωτοδικών Πειραιά, από το οποίο προκύπτει ότι ο
Λαχανάς Σπυρίδων του Ιωάννη, υπέστη απόπειρα ανθρωποκτονίας, πράξη που εμπίπτει στις διατάξεις της
παρ. 4 του άρθρου 3 του ν. 3811/2009.
4) Την από 24.7.2019 γνωμάτευση της 09905/2019/
7181 Πρωτοβάθμιας Υγειονομικής Επιτροπής του ΚΕ.Π.Α.
της Διεύθυνσης Ιατρικής Αξιολόγησης του Ε.Φ.Κ.Α.
5) Την υπ’ αρ. 3924/7-11-2016 ιατρική βεβαίωση του
Κέντρου Υγείας Αστακού, σύμφωνα με την οποία για την
αποκατάσταση της υγείας του Λαχανά Σπυρίδωνα του
Ιωάννη, πραγματοποιούνται φυσιοθεραπείες, λοιπές θεραπείες και χορηγείται φαρμακευτική αγωγή.
6) Το με αριθμό 28347/7.8.2023 έγγραφο της Περιφερειακής Διεύθυνσης Ε.Ο.Π.Υ.Υ. Αιτωλοακαρνανίας.
7) Το γεγονός ότι:
α) Για την ιατροφαρμακευτική περίθαλψη και αποκατάσταση της υγείας του Σπυρίδωνος Λαχανά του
Ιωάννη, υπαλλήλου του Ψυχιατρείου Κρατουμένων Κορυδαλλού, πραγματοποιήθηκαν επισκέψεις σε ιατρούς,
δαπάνες προμήθειας ιατρικών ειδών, φαρμάκων και
δαπάνες για αναλώσιμα υλικά υγιεινής, οι οποίες δεν
καλύπτονται από τον ασφαλιστικό του φορέα, σύμφωνα
με τα διαλαμβανόμενα στο 6) της παρούσας, έγγραφο
του Ε.Ο.Π.Υ.Υ.
β) Από την έκδοση της παρούσας απόφασης προκαλούνται εφάπαξ δαπάνες σε βάρος του τακτικού
προϋπολογισμού εξόδων για το τρέχον οικονομικό
έτος, το ύψος των οποίων εκτιμάται έως το ποσό των
3.418,69 ευρώ, στον ΑΛΕ 2250908001 του Ειδικού Φορέα
1057.202.0000000 του εκτελούμενου προϋπολογισμού
εξόδων της Γενικής Γραμματείας Αντεγκληματικής Πολιτικής, του Υπουργείου Προστασίας του Πολίτη.
8) Την 4831 από 9.2.2024 εισήγηση της Αναπληρώτριας Προϊσταμένης της Γενικής Διεύθυνσης Οικονομικών
Υπηρεσιών και Διοικητικής Υποστήριξης (παρ. 5ε του
άρθρο 24 του ν. 4270/2014).
9) Την υπ’ αρ. 4239/8.2.2024 (ΑΔΑ: 9ΙΔΜ46ΜΤΛΒ-Τ3Ω),
απόφαση ανάληψης υποχρέωσης στον ΑΛΕ 2250908001
του Ειδικού Φορέα 1057.202.0000000 του προϋπολογισμού της Γενικής Γραμματείας Αντεγκληματικής Πολιτι-
κής του Υπουργείου Προστασίας του Πολίτη, οικονομικού έτους 2024.
10) Την από 1.12.2023 (υπ’ αρ. 9698/1.12.2023) αίτηση
του αναφερόμενου υπαλλήλου του Ψυχιατρείου Κρατουμένων Κορυδαλλού, με την οποία ζητάει την εκκαθάριση
και καταβολή της αποζημίωσης του, αποφασίζουμε:
Καθορίζουμε το ποσό της αποζημίωσης του Λαχανά
Σπυρίδωνα του Ιωάννη, ύψους έως 3.418,69 ευρώ, από
8.12.2022 έως 3.8.2023, σύμφωνα με τα όσα ορίζονται
στο άρθρο 17 του ν. 3849/2010 (Α’ 80), για την κάλυψη δαπανών αποκατάστασης της υγείας του από τον
προϋπολογισμό της Γενικής Γραμματείας Αντεγκληματικής Πολιτικής του Υπουργείου Προστασίας του Πολί-
τη, πέραν εκείνων που καλύπτει ο φορέας ασφάλισης
του ανωτέρω.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 15 Μαρτίου 2024
Η Προϊσταμένη Γενικής Διεύθυνσης
Δημοσιονομικής Πολιτικής και Προϋπολογισμού
του Υπουργείου Εθνικής Οικονομίας
και Οικονομικών
ΙΟΥΛΙΑ ΑΡΜΑΓΟΥ
Ο Υφυπουργός Προστασίας του Πολίτη
ΑΝΔΡΕΑΣ ΝΙΚΟΛΑΚΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1854/26.03.2024
Αριθμ. 42202/1254
(3)
Καθιέρωση υπερωριακής απασχόλησης, με αμοιβή, κατά τις απογευματινές ώρες για προσωπικό
της Διεύθυνσης Αγροτικής Οικονομίας της Περιφέρειας Ηπείρου και των Διευθύνσεων Αγρο-
τικής Οικονομίας και Κτηνιατρικής των Περιφερειακών Ενοτήτων για το Α’ και B’ εξάμηνο του
έτους 2024.
Ο ΠΕΡΙΦΕΡΕΙΑΡΧΗΣ ΗΠΕΙΡΟΥ
Έχοντας υπόψη:
1. Τoν ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
2. Τo π.δ. 140/2010 «Οργανισμός Περιφέρειας Ηπείρου» (Α’ 233) όπως τροποποιήθηκαν με την υπ’  αρ.
202855/27-12-2016 (Β’ 4400) απόφαση του ασκούντος
καθήκοντα Γενικού Γραμματέα Αποκεντρωμένης Διοίκησης Ηπείρου- Δυτικής Μακεδονίας.
3. Τo άρθρο 20 του ν. 4354/2015 (Α’ 176).
4. Την υπό στοιχεία 2/31029/ΔΕΠ/6-5-2016 εγκύκλιο του
Γ.Λ.Κ. «Παροχή οδηγιών για την εφαρμογή των διατάξεων
του κεφαλαίου Β’ του ν. 4354/2015» (ΑΔΑ: ΩΛ9ΣΗ-0ΝΜ).
5. Την υπό στοιχεία ΔΙΑΔΠ/Γ2γ/οικ.1692/27-6-2006
(Β’ 769) απόφαση του Υπουργού Εσωτερικών, Δημόσιας
Διοίκησης και Αποκέντρωσης, όπως τροποποιήθηκε με
την υπό στοιχεία ΔΙΑΔΠ/ΦΒ1/14757/25-7-2011 (Β’ 1659).
6. Την υπ’ αρ. 2545/17-10-2016 κοινή υπουργική απόφαση «Εκχώρηση αρμοδιοτήτων της Ειδικής Υπηρεσίας
Διαχείρισης (ΕΥΔ ΠΑΑ) του Προγράμματος Αγροτικής
Ανάπτυξης 2014-2020 (ΠΑΑ 2014-2020) στις Γενικές
Διευθύνσεις Περιφερειακής Αγροτικής Οικονομίας και
Κτηνιατρικής των Περιφερειών ως Ενδιάμεσοι Φορείς
Διαχείρισης (ΕΦΔ) Πράξεων ΠΑΑ» (Β’ 3447).
7. Την υπ’  αρ. 160/9-1-2019 υπουργική απόφαση
«Καθορισμός πλαισίου εφαρμογής του Υπομέτρου 6.3
“Ανάπτυξη μικρών γεωργικών εκμεταλλεύσεων” του
Προγράμματος Αγροτικής Ανάπτυξης (ΠΑΑ) της Ελλάδας 2014-2020» (Β’ 18).
8. Την υπ’ αρ. 13158/28-11-2017 υπουργική απόφαση
«Καθορισμός πλαισίου εφαρμογής των Δράσεων 4.1.1
“Υλοποίηση επενδύσεων που συμβάλλουν στην ανταγωνιστικότητα της εκμετάλλευσης” και 4.1.3 “Υλοποίηση
επενδύσεων που συμβάλλουν στη χρήση ΑΠΕ καθώς και
στην προστασία του περιβάλλοντος” του Προγράμματος
Αγροτικής Ανάπτυξης (ΠΑΑ) της Ελλάδας 2014-2020»
(Β΄ 4302).
9. Την υπ’ αρ. 592/23-1-2019 «1η Πρόσκληση για την
υποβολή αιτήσεων στήριξης - φακέλων υποψηφιότητας προς ένταξη στο Υπομέτρο 6.3 «Ανάπτυξη μικρών
γεωργικών εκμεταλλεύσεων» του Προγράμματος Αγροτικής Ανάπτυξης (ΠΑΑ) της Ελλάδας 2014 - 2020» (ΑΔΑ:
6ΜΘ14653ΠΓ-ΩΘΡ).
10. Την υπ’ αρ. 13849/14-12-2017 Πρόσκληση Εκδήλωσης Ενδιαφέροντος για την υποβολή προτάσεων στο
Πρόγραμμα Αγροτικής Ανάπτυξης της Ελλάδας 20142020 στο Mέτρο 4: «Επενδύσεις σε υλικά στοιχεία του
ενεργητικού», Υπομέτρο 4.1: “Στήριξη για επενδύσεις
σε γεωργικές εκμεταλλεύσεις”, Δράση 4.1.1 “Υλοποίηση
επενδύσεων που συμβάλλουν στην ανταγωνιστικότητα
της εκμετάλλευσης” και Δράση 4.1.3 “Υλοποίηση επενδύσεων που συμβάλλουν στη χρήση ΑΠΕ καθώς και στην
προστασία του περιβάλλοντος.
11. Την υπ’ αρ. 8585/10-10-2016 υπουργική απόφαση
(Β΄ 3322) περί λεπτομερειών εφαρμογής του Υπομέτρου
6.1 «Εγκατάσταση Νέων Γεωργών» του Προγράμματος
Αγροτικής Ανάπτυξης (ΠΑΑ) της Ελλάδας 2014 - 2020,
όπως τροποποιήθηκε και ισχύει, καθώς και τις τρεις Προσκλήσεις του συγκεκριμένου Υπομέτρου.
12. Την υπ’ αρ. 427/2-3-2023 υπουργική απόφαση
(Β΄ 1414) περί καθορισμού πλαισίου εφαρμογής της
Δράσης 4.1.5 «Υλοποίηση επενδύσεων με στόχο την
ανθεκτικότητα, τη βιωσιμότητα και την ψηφιακή οικονομική ανάκαμψη των γεωργικών εκμεταλλεύσεων» του
Προγράμματος Αγροτικής Ανάπτυξης (ΠΑΑ) της Ελλάδας
2014-2020 κατά τη μεταβατική περίοδο 2021 και 2022.
13. Την υπ’ αρ. 534/13-3-2023 Πρόσκληση Εκδήλωσης Ενδιαφέροντος για την υποβολή προτάσεων στο
Πρόγραμμα Αγροτικής Ανάπτυξης της Ελλάδας 20142022 στο Mέτρο 4: «Επενδύσεις σε υλικά στοιχεία του
ενεργητικού», Υπομέτρο 4.1: “Στήριξη για επενδύσεις
σε γεωργικές εκμεταλλεύσεις”, Δράση 4.1.5 «Υλοποίηση
επενδύσεων με στόχο την ανθεκτικότητα, τη βιωσιμότητα και την ψηφιακή οικονομική ανάκαμψη των γεωρ-
γικών εκμεταλλεύσεων».
14. Την υπ’ αρ. 2673/360224/24-12-2020 (Β’ 5934) κοινή υπουργική απόφαση περί ανάθεσης καθηκόντων του
ΟΠΕΚΕΠΕ ως Οργανισμού Πληρωμών στο πλαίσιο διαχείρισης του Ευρωπαϊκού Γεωργικού Ταμείου Αγροτικής
Ανάπτυξης στις Διευθύνσεις Αγροτικής Οικονομίας των
Περιφερειών και στις Διευθύνσεις Αγροτικής Οικονομίας
και Κτηνιατρικής των Περιφερειακών Ενοτήτων σχετικά με το Υπομέτρο 3.1 «Στήριξη για νέες συμμετοχές σε
συστήματα ποιότητας», του Προγράμματος Αγροτικής
Ανάπτυξης της Ελλάδας (ΠΑΑ) 2014-2020.
15. Την υπ’ αρ. 8187/11-12-2019 (Β’ 4721) υπουργική
απόφαση περί καθορισμού των λεπτομερειών εφαρμογής του υπομέτρου 3.1 «Στήριξη για νέες συμμετοχές
σε συστήματα ποιότητας», στο πλαίσιο του Μέτρου 3
«Συστήματα ποιότητας γεωργικών προϊόντων και τροφίμων» του Προγράμματος Αγροτικής Ανάπτυξης (ΠΑΑ)
2014-2020.
16. Την υπ’ αρ. 9487/832/2-2-2024 βεβαίωση ύπαρξης
διαθέσιμης πίστωσης Διεύθυνσης Οικονομικού Π.Ε. Ιωαννίνων της Περιφέρειας Ηπείρου.
17. Την υπ’ αρ. 8217/1036/18-1-2024 βεβαίωση ύπαρξης διαθέσιμης πίστωσης Διεύθυνσης Διοικητικού-Οι-
κονομικού Π.Ε. Θεσπρωτίας της Περιφέρειας Ηπείρου.
18. Την υπ’ αρ. 8129/712/19-1-2024 βεβαίωση ύπαρξης διαθέσιμης πίστωσης Διεύθυνσης Οικονομικού
Π.Ε. Ιωαννίνων της Περιφέρειας Ηπείρου.
19. Την υπ’ αρ. 3330/116/22-1-2024 βεβαίωση ύπαρξης
διαθέσιμης πίστωσης Διεύθυνσης Διοικητικού-Οικονομικού Π.Ε. Πρέβεζας της Περιφέρειας Ηπείρου, απο-
φασίζουμε:
Εγκρίνουμε την καθιέρωση υπερωριακής απασχόλησης με αμοιβή για την αντιμετώπιση έκτακτων και επει-
γουσών αναγκών, κατά τις απογευματινές ώρες, για το
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1854/26.03.2024
προσωπικό της Διεύθυνσης Αγροτικής Οικονομίας της
Περιφέρειας Ηπείρου και των Δ/νσεων Αγροτικής Οικονομίας και Κτηνιατρικής των Περιφερειακών Ενοτήτων
Θεσπρωτίας, Ιωαννίνων και Πρέβεζας.
Σύμφωνα με τα σχετικά (6) και (14) εκχωρήθηκαν στις
Διευθύνσεις Αγροτικής Οικονομίας Περιφέρειας (ΔΑΟΠ)
και τις Διευθύνσεις Αγροτικής Οικονομίας και Κτηνιατρικής (ΔΑΟΚ) ως ΕΦΔ, αρμοδιότητες οι οποίες στο
παρελθόν υποστηρίζονταν από το ΥΠΑΑΤ και αφορούν
τα εξής υπομέτρα/δράσεις του ΠΑΑ: 4.1 «Στήριξη για
επενδύσεις σε γεωργικές εκμεταλλεύσεις», 4.2.1 «Μεταποίηση, εμπορία και ανάπτυξη με τελικό προϊόν εντός
του Παραρτήματος Ι (γεωργικό προϊόν) επενδυτικών
σχεδίων», 4.2.2 «Μεταποίηση, εμπορία και ανάπτυξη με
τελικό προϊόν εκτός του Παραρτήματος Ι (μη γεωργικό προϊόν)», 4.2.3 «Μεταποίηση, εμπορία και ανάπτυξη
γεωργικών προϊόντων από επαγγελματίες αγρότες»,
6.1 «Ενισχύσεις εκκίνησης επιχείρησης για νέους γεωργούς», 6.2 «Ενισχύσεις εκκίνησης επιχείρησης για
μη γεωργικές δραστηριότητες σε αγροτικές περιοχές»,
6.3 «Ενισχύσεις για την ανάπτυξη μικρών εκμεταλλεύσεων» και Υπομέτρο 3.1 «Στήριξη για νέες συμμετοχές σε
συστήματα ποιότητας» του Προγράμματος Αγροτικής
Ανάπτυξης της Ελλάδας (ΠΑΑ) 2014-2020.
Επίσης, σύμφωνα με τα σχετικά (7-15), όπως τροποποιήθηκαν και ισχύουν, ανατέθηκαν στην Διεύθυνση
Αγροτικής Οικονομίας της Περιφέρειας (ΔΑΟΠ) και στις
Διευθύνσεις Αγροτικής Οικονομίας και Κτηνιατρικής
(ΔΑΟΚ) των Περιφερειακών Ενοτήτων της Περιφέρειας
α) η ευθύνη των διαδικασιών εφαρμογής και υλοποίησης
του υπομέτρου 6.3, β) η αξιολόγηση, η γνωμοδότηση
μέσω Επιτροπών, η εξέταση ενστάσεων, η παρακολούθηση υλοποίησης, η υποδοχή-εξέταση-γνωμοδότηση επί
αιτημάτων των δικαιούχων των Δράσεων 4.1.1, 4.1.3 και
4.1.5 και τέλος η πληρωμή αυτών, γ) η συμμετοχή σε γνωμοδοτικές επιτροπές, επιτροπές παρακολούθησης και
αξιολογήσεις τροποποιήσεων και αιτημάτων πληρωμών
για το Υπομέτρο 6.1 και δ) η αξιολόγηση, παρακολούθηση και πληρωμή των αιτήσεων για το Υπομέτρο 3.1.
Ειδικότερα, οι υπάλληλοι των κλάδων ΠΕ Γεωτεχνικών
και ΤΕ Γεωπονίας της ΔΑΟΠ και των ΔΑΟΚ Περιφερειακών Ενοτήτων Θεσπρωτίας, Ιωαννίνων και Πρέβεζας κα-
λούνται να διενεργήσουν την αξιολόγηση των φακέλων
των υποψήφιων δικαιούχων ενισχύσεων των ανωτέρω
προγραμμάτων για την Περιφέρεια Ηπείρου, να συμμετέχουν σε γνωμοδοτικές επιτροπές και επιτροπές εν-
στάσεων, επιτροπές παρακολούθησης και αξιολογήσεις
τροποποιήσεων και αιτημάτων πληρωμών. Επιπλέον,
αναλαμβάνουν και όσες αρμοδιότητες έχουν προκύψει
βάσει των ανωτέρω σχετικών εκχωρήσεων, υπουργικών
αποφάσεων και προσκλήσεων που έχουν εκδοθεί ανά
υπομέτρο/δράση. Επίσης, οι υπάλληλοι της ΔΑΟ της Περιφέρειας διενεργούν τον συντονισμό των παραπάνω
εργασιών, την εμπρόθεσμη έκδοση όλων των σχετικών
αποφάσεων και των καταστάσεων πληρωμής.
Η εν λόγω αξιολόγηση υλοποιείται και ολοκληρώνεται
εντός ορισμένης προθεσμίας ανεξαρτήτως του αριθμού
των φακέλων και απαιτεί εργασία πέραν του κανονικού
ωραρίου, εφόσον οι υπάλληλοι είναι ταυτόχρονα επιφορτισμένοι με τις ήδη υπάρχουσες αρμοδιότητες των
Υπηρεσιών τους. Επιπλέον, η ανωτέρω εργασία αφορά
έκτακτη και όχι πάγια υπηρεσιακή ανάγκη, διότι η υποβολή και αξιολόγηση των φακέλων υποψήφιων δικαιού-
χων ενισχύσεων των δράσεων και υπομέτρων του ΠΑΑ
πραγματοποιείται για ολίγες χρονικές περιόδους για κάθε
Πρόγραμμα Αγροτικής Ανάπτυξης (ΠΑΑ) συναρτήσει των
οικονομικών πιστώσεων των επιμέρους δράσεων.
Ο αριθμός του προσωπικού της Περιφέρειας Ηπείρου
που θα απασχοληθεί υπερωριακά για το πρώτο και δεύτερο εξάμηνο του έτους 2024 είναι συνολικά για κάθε
Διεύθυνση της Περιφέρειας Ηπείρου:
1) ΔΑΟ Περιφέρειας Ηπείρου: 8 υπάλληλοι και 960
ώρες απασχόλησης (ΜΟΝΟ για το Α’ εξάμηνο).
2) ΔΑΟΚ Θεσπρωτίας: 5 υπάλληλοι και 1.200 ώρες
απασχόλησης.
3) ΔΑΟΚ Πρέβεζας: 6 υπάλληλοι και 720 ώρες απασχόλησης (ΜΟΝΟ για το Α’ εξάμηνο).
4) ΔΑΟΚ Ιωαννίνων: 18 υπάλληλοι και 2.160 ώρες απασχόλησης (ΜΟΝΟ για το Α’ εξάμηνο).
Σε κάθε περίπτωση οι ώρες απογευματινής απασχόλησης δεν θα υπερβαίνουν ανά υπάλληλο τις εκατόν είκοσι
(120) ανά εξάμηνο.
Για κάθε υπηρεσία θα εκδοθεί απόφαση συγκρότησης
συνεργείου υπερωριακής απασχόλησης, στην οποία θα
αναφέρονται ονομαστικά οι συμμετέχοντες υπάλληλοι,
το αντικείμενο της απασχόλησης, το χρονικό διάστημα καθώς και οι κατά μήνα ώρες απασχόλησης για τον
καθένα.
Για την υπερωριακή απασχόληση θα τηρείται ξεχωριστό δελτίο παρουσίας των υπαλλήλων, στο οποίο θα
αναγράφεται η ώρα έναρξης και η ώρα αποχώρησης.
Ο προϊστάμενος της υπηρεσίας θα βεβαιώνει την υπερωριακή απασχόληση των υπαλλήλων και το υπερωρι-
ακό παραχθέν έργο.
Η δαπάνη που προκαλείται ανέρχεται:
1) Για τη ΔΑΟ στο ποσό των 7.000 ευρώ και θα βαρύνει
τον ΕΦ 072 ΚΑΕ 0511.01 του Προϋπολογισμού της Π.Ε.
Ιωαννίνων.
2) Για τη ΔΑΟΚ Θεσπρωτίας στο ποσό των 8.000 ευρώ
και θα βαρύνει τον ΕΦ 072 ΚΑΕ 0511 του Προϋπολογισμού της Π.Ε. Θεσπρωτίας.
3) Για τη ΔΑΟΚ Ιωαννίνων στο ποσό των 14.000 ευρώ
και θα βαρύνει τον ΕΦ 072 ΚΑΕ 0511.01 του Προϋπολογισμού της Π.Ε. Ιωαννίνων.
4) Για τη ΔΑΟΚ Πρέβεζας στο ποσό των 7.500 ευρώ
και θα βαρύνει τον ΕΦ 072 ΚΑΕ 0511.01 του Προϋπολογισμού της Π.Ε. Πρέβεζας.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 15 Μαρτίου 2024
Ο Περιφερειάρχης
ΑΛΕΞΑΝΔΡΟΣ ΚΑΧΡΙΜΑΝΗΣ

[Source: 20240201854.pdf | Tokens: 17578]